روبى، مغنية وممثلة مصرية، اسمها الحقيقى رانيا حسين محمد توفيق، اتولدت فى المنيرة. درست القانون فى جامعة بنى سويف. وكانت بتقدم برامج فنية فى قناة دريم والمحور المصرية. اول ظهور ليها كان من خلال دور ليها فى فيلم "فيلم ثقافى" سنة 2000 وكان دور صغير جدا ظهرت فى مشاهد قليلة وظهر اسمها فى التترات رانيا حسين. روبى أثارت الجدل مع ظهور اول كليب ليها "إنت عارف ليه" (2003) الذى صور فى كوبا. عملت اول أدوارها فى فيلم فيلم ثقافى وبعدها اشتغلت فى فيلم سكوت حنصور من اخراج الراحل يوسف شاهين فى (2001) اللى اختارلها اسم الشهرة روبى، وعملت فيه دور بولا بنت لطيفه فى الفيلم. المخرج شريف صبرى هوه اللى كان بيرعاها فنيا من ساعة ما قدمها فى أولى كليباتها "إنت عارف ليه"، و ايضًا خرج وانتج اول بطولة سينمائية ليها وهو فيلم بعنوان "سبع ورقات كوتشينة" لحد ما انتهى العقد بينها وبين شركة شريف صبرى للانتاج فى 2007. منتجها ومنظم حفلاتها الجديد هوه رجل الاعمال وليد مصطفى اللى اشترى حق التصرف فيها فنيا من مكتشفها شريف صبرى بعد ما انتهى عقده معاها. ف سنة 2009 روبى بعدت شوية عن الساحة الفنية عشان تكمل دراستها ف كلية الحقوق جامعة بنى سويف.